Το ***Ted*** είναι Αμερικανική ταινία φαντασίας του 2012 σε σκηνοθεσία από τον Σεθ ΜακΦάρλαν (στο σκηνοθετικό του ντεμπούτο), ο οποίος έγραψε το σενάριο μαζί με τους Άλεκ Σάλκιν και Γουέλεσλι Γουάιλντ. Πρωταγωνιστούν οι Μαρκ Γουόλμπεργκ, ΜακΦάρλαν, Μίλα Κούνις, Τζόελ ΜακΧέιλ και Τζιοβάνι Ριμπίζι.

Το *Ted* κυκλοφόρησε στις 29 Ιουνίου του 2012 από την Universal Pictures. Ήταν κριτική και εισπρακτική επιτυχία, εισπράττοντας $549.4 εκατομμύρια παγκοσμίως, κάνοντάς την την κωμωδία του 2012 με τις μεγαλύτερες εισπράξεις και την δεύτερη κωμωδία ακατάλληλη για ανηλίκους με τις μεγαλύτερες εισπράξεις. Μια συνέχεια κυκλοφόρησε το 2015 και μια πρίκουελ τηλεοπτική σειρά ξεκίνησε το 2024.

Πλοκή
-----

Το 1985, ο οχτάχρονος Τζον Μπένετ, ένα μοναχοπαίδι χωρίς φίλους που ζει στα προάστια της Βοστώνης, εύχεται σε ένα πεφταστέρι να ζωντανέψει το αρκουδάκι του με όνομα Τεντ, για να γίνουν καλύτεροι φίλοι. Η ευχή γίνεται πραγματικότητα και γίνεται παγκόσμιο γεγονός, με τον Τεντ να γίνεται διάσημος.

27 χρόνια αργότερα, ο Τζον, τώρα 35 ετών, και ο Τεντ εξακολουθούν να ζουν μαζί σε ένα διαμέρισμα στη Βοστώνη με τη κοπέλα του Τζον, Λόρι Κόλινς, και εξακολουθούν να είναι πιστοί φίλοι και να απολαμβάνουν μια ηδονιστική ζωή. Καθώς πλησιάζει η επέτειος των τεσσάρων ετών του Τζον και της Λόρι, η Λόρι ελπίζει να παντρευτεί τον Τζον, αλλά αισθάνεται ότι δεν μπορούν να προχωρήσουν στη σχέση τους με τον Τεντ ανάμεσά τους. Ο Τζον διστάζει να κάνει τον Τεντ να φύγει, αλλά αργότερα πείθεται να το κάνει όταν βρίσκουν τον Τεντ στο σπίτι με μια ομάδα ιερόδουλων, με μια να αφοδεύει στο πάτωμα, μετά το επετειακό δείπνο τους.

Ο Τζον βρίσκει στον Τεντ το δικό του διαμέρισμα και μια δουλειά σε ένα παντοπωλείο, όπου ο Τεντ αρχίζει να βγαίνει με τη συνάδελφό του, Τάμι-Λιν. Η Λόρι μαθαίνει ότι ο Τζον παραλείπει τη δουλειά, χρησιμοποιώντας την ως δικαιολογία για να συνεχίσει να περνά χρόνο με τον Τεντ. Ο Τζον και η Λόρι είναι καλεσμένοι σε ένα πάρτι που διοργανώνει ο μάνατζερ της Λόρι, Ρεξ, ο οποίος είναι ερωτευμένος με την Λόρι, παρόλο που εκείνη τον απορρίπτει συνεχώς. Ωστόσο, ο Τεντ παρασύρει τον Τζον σε ένα πάρτι στο διαμέρισμά του, με την πρόταση να συναντήσει τον Σαμ Τζ. Τζόουνς, τον πρωταγωνιστή της αγαπημένης τους ταινίας, *Flash Gordon*. Ο Τζον σκοπεύει να μείνει μόνο για πέντε λεπτά, αλλά τον πιάνει η περίσταση. Η Λόρι βρίσκει τον Τζον εκεί και τον διώχνει από το διαμέρισμα, χωρίζοντας τον. Ένας συντετριμμένος Τζον κατηγορεί θυμωμένα τον Τεντ που κατέστρεψε τη σχέση του με τη Λόρι και τον αποκηρύσσει.

Ο Τεντ ενημερώνει τον Τζον ότι η Λόρι και ο Ρεξ είναι σε ραντεβού, αν και αυτό τους οδηγεί σε τσακωμό, αλλά μετά από έναν βίαιο καυγά, συμφιλιώνονται. Για να επιδιορθώσει τη σχέση του Τζον και της Λόρι, ο Τεντ κανονίζει μια παλία εραστή του, και την τραγουδίστρια Νόρα Τζόουνς, να τον βοηθήσει βάζοντας τον Τζον να εκφράσει την αγάπη του για τη Λόρι με ένα τραγούδι κατά τη διάρκεια της συναυλίας της Νόρα στην οποία παρευρίσκονται η Λόρι και ο Ρεξ. Κάνει μια διασκευή του "All Time High", της Ρίτα Κούλντιτζ, το θεματικό τραγούδι της ταινίας *Τζέιμς Μποντ, πράκτωρ 007: Επιχείρηση Οκτάπουσι*, την οποία η Λόρι και ο Τζον παρακολούθησαν μαζί σε ένα ραντεβού μια φορά. Ως αποτέλεσμα, αποδοκιμάζεται εκτός σκηνής, αν και η Λόρι συγκινείται από την προσπάθεια. Ο Τεντ εξομολογείται τον ρόλο του στην υποτροπή του Τζον και προσφέρεται να τους αφήσει μόνους για πάντα αν η Λόρι μιλήσει με τον Τζον.

Στη συνέχεια ο Τεντ απάγεται από τον Ντόνι, έναν ψυχικά ασταθή κυνηγό που λάτρευε τον Τεντ ως παιδί. Ο Ντόνι σχεδιάζει να κάνει τον Τεντ το νέο παιχνίδι του γιου του, Ρόμπερτ. Ο Τεντ φτάνει σε ένα τηλέφωνο για να επικοινωνήσει με τον Τζον, αλλά τον πιάνουν ξανά ο Ντόνι και ο Ρόμπερτ. Ο Τζον και η Λόρι εντοπίζουν την κατοικία του Ντόνι και τον παρακολουθούν. Τους κυνηγούν μέχρι το Fenway Park, όπου ο Ντόνι ξεσκίζει τον Τεντ στα δύο. Ο Τζον και η Λόρι μαζεύουν τη γέμιση του Τεντ και ο Τεντ μεταδίδει την ευχή του να είναι ο Τζον ευτυχισμένος με τη Λόρι πριν εξαφανιστεί η μαγεία μέσα του, κάνοντας τον ξανά ένα κανονικό αρκουδάκι.

Μη διατεθειμένοι να χάσουν τον Τεντ, ο Τζον και η Λόρι προσπαθούν ανεπιτυχώς να τον επισκευάσουν. Η Λόρι κάνει μια ευχή σε ένα πεφταστέρι ενώ ο Τζον κοιμάται. Το επόμενο πρωί, ο Τεντ αναβιώνει ως αποτέλεσμα της επιθυμίας και ξανασμίγει με τον Τζον και τη Λόρι, ενθαρρύνοντάς τους να ξαναρχίσουν τη σχέση τους. Τότε ο Τζον κάνει πρόταση γάμου στη Λόρι και εκείνη δέχεται. Λίγο αργότερα, ο Τζον και η Λόρι παντρεύονται και ο Τεντ δέχεται να έχει μια δική του ζωή, καθώς αυτός και η Τάμι-Λιν συνεχίζουν την σχέση τους.

Ο αφηγητής της ταινίας αναφέρει τα εξής: Ο Σαμ Τζ. Τζόουνς επιχειρεί να ξαναρχίσει την κινηματογραφική του καριέρα και μετακομίζει σε ένα διαμέρισμα στούντιο με τον Μπράντον Ρουθ. Ο Ρεξ εγκαταλείπει την καταδίωξη της Λόρι, πέφτει σε βαθιά κατάθλιψη και πεθαίνει από τη νόσο του Λου Γκέρινγκ. Ο Ντόνι συλλαμβάνεται από το Αστυνομικό Τμήμα της Βοστώνης για την απαγωγή του Τεντ, αλλά οι κατηγορίες αποσύρονται λόγω του πόσο γελοία φαινόταν η κατάσταση. Ο Ρόμπερτ προσλαμβάνει έναν προσωπικό γυμναστή, χάνει πολύ βάρος και γίνεται ο Τέιλορ Λότνερ.

Παραπομπές
----------

1. ↑  www.imdb.com/title/tt1637725/. Ανακτήθηκε στις 19  Μαΐου 2016.
2. 1 2  www.filmaffinity.com/en/film599408.html. Ανακτήθηκε στις 19  Μαΐου 2016.
3. 1 2 3  www.interfilmes.com/filme\_25543\_Ted-(Ted).html%E2%80%8E. Ανακτήθηκε στις 19  Μαΐου 2016.
4. 1 2 3 4 5 6 7 8 9  www.bbfc.co.uk/releases/ted-2012-0. Ανακτήθηκε στις 19  Μαΐου 2016.
5. 1 2 3  www.allocine.fr/film/fichefilm\_gen\_cfilm=180343.html. Ανακτήθηκε στις 19  Μαΐου 2016.
6. 1 2 3 4 5 6 7 8 9 10 11 12 13 14 15 16 17  www.imdb.com/title/tt1637725/fullcredits. Ανακτήθηκε στις 19  Μαΐου 2016.
7. ↑  www.metacritic.com/movie/ted. Ανακτήθηκε στις 19  Μαΐου 2016.
8. 1 2 3 4 5 6 7 8 9 10 11 12 13 14 15  (Τσεχικά) *Česko-Slovenská filmová databáze*. 2001.
9. ↑  stopklatka.pl/film/ted-2012. Ανακτήθηκε στις 19  Μαΐου 2016.
10. 1 2  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
11. ↑  *Freebase Data Dumps*. Google.
12. ↑  (Αγγλικά) *Internet Movie Database*. www.imdb.com/title/tt1637725/releaseinfo. Ανακτήθηκε στις 19  Αυγούστου 2016.
13. ↑  Jr, Mike Fleming (12 Απριλίου 2010). «Universal Buys Seth MacFarlane's R-Rated Comedy About Teddy Bear In MRC Film Deal». *Deadline* (στα Αγγλικά). Ανακτήθηκε στις 18 Ιανουαρίου 2024.
14. ↑  «Ted». *Box Office Mojo*. Ανακτήθηκε στις 18 Ιανουαρίου 2024.

Εξωτερικοί σύνδεσμοι
--------------------

* Επίσημος ιστότοπος
* *Ted*   στην IMDb